**ZAPISNIK**

**s 25. sjednice Gradskog vijeća Grada Skradina**

**25.** sjednica Gradskog vijeća Grada Skradina održana je u utorak 15. (petnaestog) prosinca 2020.g., u vremenu od 10:30-13:00 sati. Sjednica je održana elektronskim putem zbog trenutne epidemiološke situacije u zemlji, a sukladno Uputi za postupanje Ministarstva uprave, KLASA: 023-01/20-01/114, URBROJ: 515-05-02-01/1-20-1 od 13. ožujka 2020.

Sjednicom je ravnao potpredsjednik Gradskog vijeća Grada Skradina Tonći Petrović. Sjednici je, od ukupno 13 vijećnika, nazočno 10 vijećnika, te postoji kvorum za pravovaljano odlučivanje. Sjednici su nazočni: Ante Bratić, Frane Formenti, Marijana Laća, Dušan Lazinica, Silvana Matić, Milenko Palinić, Antonio Periša, Tonći Petrović, Leonard Radnić i Slavko Skočić.

Sjednici nisu nazočni: Ivan Banić, Nadija Zorica i Florijan Žižić.

Sjednici su nazočni gradonačelnik Grada Skradina Antonijo Brajković, te njegovi zamjenici Kristina Vlaić Bubalo i Nikola Milović.

Zasjednicu predložen je dnevni red s 18. točaka i nije bilo prijedloga za izmjenu i dopunu dnevnog reda:

Primjedbi na predloženi dnevni red nije bilo.

Dnevni red JEDNOGLASNO je usvojen (10 nazočnih vijećnika).

Za raspravu i odlučivanje utvrđen je slijedeći

**D N E V N I R E D**

1. Prijedlog II Izmjena i dopuna Proračuna Grada Skradina za 2020.g.
2. Prijedlog Izmjena i dopuna Programa gradnje objekata i uređaja komunalne infrastrukture na području Grada Skradina u 2020.g. (II)
3. Prijedlog Izmjena Programa održavanja komunalne infrastrukture na području Grada Skradina u 2020.g. (II)
4. Prijedlog Proračuna Grada Skradina za 2021. g. s Projekcijom Proračuna Grada Skradina za 2022. g. do 2023. g.
5. Prijedlog Plana razvojnih programa Grada Skradina za 2021.g.-2023.g.
6. Prijedlog Odluke o izvršenju Proračuna Grada Skradina za 2021.g.
7. Prijedlog Odluke o redovitom godišnjem financiranju političkih stranaka i članova izabranih s liste grupe birača zastupljenih u Gradskom vijeću Grada Skradina za razdoblje od siječnja do travnja 2021.g.
8. Prijedlog Programa javnih potreba u kulturi na području Grada Skradina za 2021.g.
9. Prijedlog Programa javnih potreba u sportu na području Grada Skradina za 2021. g.
10. Prijedlog Programa pomoći socijalno ugroženim osobama na području Grada Skradina za 2021. g.
11. Prijedlog Programa gradnje objekata i uređaja komunalne infrastrukture na području Grada Skradina u 2021.g.
12. Prijedlog Programa održavanja komunalne infrastrukture na području Grada Skradina u 2021. g.
13. Prijedlog Programa korištenja sredstava naknade za zadržavanje nezakonito izgrađenih zgrada u prostoru za 2021.g.
14. Prijedlog Odluke o otpisu dospjelih a nenaplativih potraživanja komunalne naknade.
15. Prijedlog Analize stanja sustava civilne zaštite Grada Skradina za 2020. g.
16. Prijedlog Godišnjeg plana razvoja sustava civilne zaštite Grada Skradina u 2021. g.
17. Prijedlog Zaključka o produljenju razdoblja trajanja provedbe Razvojne strategije Grada Skradina.
18. Prijedlog Odluke o donošenju Programa demografskih mjera poticaja mladim obiteljima za rješavanje stambenog pitanja na području Grada Skradina.

-2-

Sukladno članku 63. Poslovnika slijede vijećnička pitanja.

1. **TONĆI PETROVIĆ, vijećnik HDZ-a**

“1.Pitanje

Kad ce se zapoceti sa ulaganjima na podrucju Grada Skradina od NP Krka(pristanisni gat za brodove),ACI-a(prosirenja marine do Novog banja)te Hrvatskih cesta(prosirenja I modernizacija ulaza u Skradin narocito ulaz od strane groblja Sv.Jere I u sklopu tog izgradnja pjesackog mosta preko Velike jaruge)

2.Pitanje

Tko je postavio bove za privez brodova u uvali Dunkovac(nasuprot plaze Kracana)te kad je bio natjecaj za to I na oliko je izdana koncesija ili koncesijsko odobrenje te kad ce se maknuti pontoni iz iste uvale gdje se na iste ilegalno privezuju jahte I brodovi ,zasto policija I kapetanija dozvoljava nezakonitosti”

1. **SLAVKO SKOČIĆ, vijećnik SDSS-a**

Prije postavljanja vijećničkog pitanja izrazio je mišljenje kako je ishitreno, u zadnji trenutak, donesena

odluka o održavanju sjednice elektroničkim putem i kako s, uz odgovorno ponašanje svih, sjednica mogla održati u prostorijama Kulturnog centra. Potom je postavio slijedeća pitanja gradonačelniku Grada Skradina:

„1. Što je sve Grad Skradin učinio za ugostitelje i druge djelatnosti i kako bi im olakšao poslovanje u 2020.g. i što je to za proračun Grada Skradina u 2020.g.. Radi se o svim djelatnostima registriranim na području Grada.

2. Vanjska rasvjeta Skradinsko Polje uz državnu cestu (3 rasvjetna mjesta) prije lokalnih izbora u 2021.g. DA ili NE“

Sukladno članku 65. Poslovnika Gradskog vijeća Grada Skradina i Uputama za održavanje elektronske sjednice Gradskog vijeća Grada Skradina odgovori na vijećnička pitanja vijećnika Tonćia Petrovića Slavka Skočića dostavit će se svim vijećnicima pisanim putem zajedno s materijalima za narednu sjednicu Gradskog vijeća ili putem e-mail adrese Grada zajedno s materijalima za narednu sjednicu ako se ista, zbog propisanih mjera Stožera civilne zaštite Republike Hrvatske, također bude održavala elektronskim putem.

Sukladno članku 78.st.7. Poslovnika Gradskog vijeća Grada Skradina, koji određuje redoslijed usvajanja Zapisnika s prethodne sjednice, te sukladno članku 101.st.1. Poslovnika Gradskog vijeća Grada Skradina, slijedi verifikacija Zapisnika s prethodne sjednice Gradskog vijeća Grada Skradina.

Na Zapisnik s 24. sjednice Gradskog vijeća Grada Skradina od 26. listopada 2020.g. nije bilo primjedbi.

Glasovanje o Zapisniku:

Zapisnik s 24. sjednice Gradskog vijeća Grada Skradina od 26. listopada 2020.g. JEDNOGLASNO je usvojen (10 nazočnih vijećnika).

-3-

**RASPRAVA I ODLUČIVANJE**

**Točka 1.**

**Prijedlog II Izmjena i dopuna Proračuna Grada Skradina za 2020.g.**

Za raspravu o ovoj točci dnevnog reda nitko se nije javio.

Glasovanje: JEDNOGLASNO usvojeno (10 nazočnih vijećnika).

II Izmjene i dopune Proračuna Grada Skradina za 2020.g. prilažu se Zapisniku pod 1) i čine

njegov sastavni dio.

**Točka 2.**

**Prijedlog Izmjena i dopuna Programa gradnje** **objekata i uređaja**

**komunalne infrastrukture na području Grada Skradina u 2020.g. (II)**

Za raspravu o ovoj točci dnevnog reda nitko se nije javio.

Glasovanje: JEDNOGLASNO usvojeno (10 nazočnih vijećnika)

Izmjene i dopune Programa gradnje objekata i uređaja komunalne infrastrukture na području Grada Skradina u 2020.g. (II) prilažu se Zapisniku pod 2) i čine njegov sastavni dio.

**Točka 3.**

**Prijedlog** **Izmjena Programa održavanja komunalne**

**infrastrukture na području Grada Skradina u 2020.g. (II)**

Za raspravu o ovoj točci dnevnog reda nitko se nije javio.

Glasovanje: JEDNOGLASNO usvojeno (10 nazočnih vijećnika)

Izmjene Programa održavanja komunalne infrastrukture na području Grada Skradina u 2020.g. (II) prilažu se Zapisniku pod 3) i čine njegov sastavni dio.

**Točka 4.**

**Prijedlog Proračuna Grada Skradina za 2021. g. s Projekcijom**

**Proračuna Grada Skradina za 2022. g. do 2023. g.**

O prijedlogu Proračuna Grada Skradina za 2021.g. s Projekcijom Proračuna Grada Skradina za 2022. do 2023.g., vijećnik Slavko Skočić dostavio je pisano očitovanje u kojem je naveo slijedeće: “Početkom o4 mjeseca donijeti rebalans Proračuna i u njemu gdje je god to moguće umanjiti sredstva 5-10% i preusmjeriti ih u točku 11. i 12. predloženog dnevnog reda.“ Drugih očitovanja nije bilo.

Glasovanje: JEDNOGLASNO usvojeno (10 nazočnih vijećnika)

Proračun Grada Skradina za 2021. g. s Projekcijom Proračuna Grada Skradina za 2022. g. do 2023. g. prilažu se Zapisniku pod 4) i čine njegov sastavni dio.

-4-

**Točka 5.**

**Prijedlog Plana razvojnih programa Grada Skradina za 2021.g.-2023.g.**

O prijedlogu Plana razvojnih programa Grada Skradina za 2021.g.-2023.g., vijećnik Slavko Skočić dostavio je pisano očitovanje u kojem je naveo slijedeće: “Mislim da je u ovoj situaciji trebalo tekstualno još jednom razjasniti što se namjerava učiniti sa Prukljanom, sportskom dvoranom i slično..Posebno ističem da li Grad Skradin zaista nema nikakve obaveze prema naseljima koja nemaju pitku vodu. Da ih bar spomene i bar jednom kunom podrži.” Drugih očitovanja nije bilo.

Glasovanje: JEDNOGLASNO usvojeno (10 nazočnih vijećnika)

Plan razvojnih programa Grada Skradina za 2021.g.-2023.g. prilažu se Zapisniku pod 5) i čini njegov sastavni dio.

**Točka 6.**

**Prijedlog Odluke o izvršenju Proračuna Grada Skradina za 2021.g.**

Za raspravu o ovoj točci dnevnog reda nitko se nije javio.

Glasovanje: JEDNOGLASNO usvojeno (10 nazočnih vijećnika)

Odluka se prilaže Zapisniku pod 6) i čini njegov sastavni dio.

**Točka 7.**

**Prijedlog Odluke o redovitom godišnjem financiranju političkih stranaka**

**i članova izabranih s liste grupe birača zastupljenih u Gradskom vijeću**

**Grada Skradina za razdoblje od siječnja do travnja 2021.g.**

Za raspravu o ovoj točci dnevnog reda nitko se nije javio.

Glasovanje: JEDNOGLASNO usvojeno (10 nazočnih vijećnika)

Odluka se prilaže Zapisniku pod 7) i čini njegov sastavni dio.

**Točka 8.**

**Prijedlog Programa javnih potreba u kulturi na području Grada Skradina za 2021.g.**

Za raspravu o ovoj točci dnevnog reda nitko se nije javio.

Glasovanje: JEDNOGLASNO usvojeno (10 nazočnih vijećnika)

Program se prilaže Zapisniku pod 8) i čini njegov sastavni dio.

**Točka 9.**

**Prijedlog Programa javnih potreba u sportu na području Grada Skradina za 2021. g.**

Za raspravu o ovoj točci dnevnog reda nitko se nije javio.

Glasovanje: - 9 (devet) vijećnika -ZA

- 1 (jedan) vijećnik - SUZDRŽAN

(10 nazočnih vijećnika)

Program se prilaže Zapisniku pod 9) i čini njegov sastavni dio.

-5-

**Točka 10.**

**Prijedlog Programa pomoći socijalno ugroženim osobama**

**na području Grada Skradina za 2021. g.**

O prijedlogu Programa pomoći socijalno ugroženim osobama na području Grada Skradina za 2021.g., vijećnik Slavko Skočić dostavio je pisano očitovanje u kojem je naveo slijedeće: “Trebalo je temeljitije razjasniti točku 3. Nigdje se ne spominju naselja Dubravice Gračac, Sonković Skradinsko Polje. Da li se radi o jednoj liniji dnevno i slično. Mislim da je to prvi put financira takvu djelatnost.” Drugih očitovanja nije bilo.

Glasovanje: JEDNOGLASNO usvojeno (10 nazočnih vijećnika).

Program se prilaže Zapisniku pod 10) i čini njegov sastavni dio.

**Točka 11.**

**Prijedlog Programa gradnje objekata i uređaja komunalne**

**infrastrukture na području Grada Skradina u 2021.g.**

Za raspravu o ovoj točci dnevnog reda nitko se nije javio.

Glasovanje: JEDNOGLASNO usvojeno (10 nazočnih vijećnika)

Program se prilaže Zapisniku pod 11) i čini njegov sastavni dio.

**Točka 12.**

**Prijedlog Programa održavanja komunalne infrastructure**

**na području Grada Skradina u 2021. g.**

Za raspravu o ovoj točci dnevnog reda nitko se nije javio.

Glasovanje: JEDNOGLASNO usvojeno (10 nazočnih vijećnika)

Program se prilaže Zapisniku pod 12) i čini njegov sastavni dio.

**Točka 13.**

**Prijedlog Programa korištenja sredstava naknade za zadržavanje**

**nezakonito izgrađenih zgrada u prostoru za 2021.g.**

Za raspravu o ovoj točci dnevnog reda nitko se nije javio.

Glasovanje: - 9 (devet) vijećnika -ZA

- 1 (jedan) vijećnik - SUZDRŽAN

(10 nazočnih vijećnika)

Program se prilaže Zapisniku pod 13) i čini njegov sastavni dio.

**Točka 14.**

**Prijedlog Odluke o otpisu dospjelih a nenaplativih potraživanja komunalne naknade**

Za raspravu o ovoj točci dnevnog reda nitko se nije javio.

Glasovanje: - 9 (devet) vijećnika -ZA

- 1 (jedan) vijećnik - SUZDRŽAN

(10 nazočnih vijećnika)

Odluka se prilaže Zapisniku pod 14) i čini njegov sastavni dio.

-6-

**Točka 15.**

**Prijedlog Analize stanja sustava civilne zaštite Grada Skradina za 2020. g.**

O prijedlogu Analize stanja sustava civilne zaštite Grada Skradina za 2020.g., vijećnik Slavko

Skočić dostavio je pisano očitovanje u kojem je naveo slijedeće: “Točka 15. i 16. Dnevnog reda: za obe točke dnevnog reda postoji zajednički problem – nered u prostoru (neodržavanje poljskih i drugih puteva. Rješenje: nabaviti stroj traktor i omogućiti komunalnom poduzeću Rivina Jaruga održavanje svih puteva. Požar je velika opasnost.” Drugih očitovanja nije bilo.

Glasovanje: JEDNOGLASNO usvojeno (10 nazočnih vijećnika)

Analiza se prilaže Zapisniku pod 15) i čini njegov sastavni dio.

**Točka 16.**

**Prijedlog Godišnjeg plana razvoja sustava civilne zaštite Grada Skradina u 2021. g.**

O prijedlogu Godišnjeg plana razvoja sustava civilne zaštite Grada Skradina u 2021.g. osim

pisanog očitovanja vijećnika Slavka Skočića, navedenog u prethodnoj točci dnevnog reda, drugih očitovanja nije bilo.

Glasovanje: JEDNOGLASNO usvojeno (10 nazočnih vijećnika)

Godišnji plan prilaže se Zapisniku pod 16) i čini njegov sastavni dio.

**Točka 17.**

**Prijedlog Zaključka o produljenju razdoblja trajanja**

**provedbe Razvojne strategije Grada Skradina**

Za raspravu o ovoj točci dnevnog reda nitko se nije javio.

Glasovanje: JEDNOGLASNO usvojeno (10 nazočnih vijećnika)

Zaključak se prilaže Zapisniku pod 17) i čini njegov sastavni dio.

**Točka 18.**

**Prijedlog Odluke o donošenju Programa demografskih mjera**

**poticaja mladim obiteljima za rješavanje stambenog pitanja**

**na području Grada Skradina**

Za raspravu o ovoj točci dnevnog reda nitko se nije javio.

Glasovanje: JEDNOGLASNO usvojeno (10 nazočnih vijećnika)

Odluka se prilaže Zapisniku pod 18) i čini njegov sastavni dio.

Sjednica je završena u 13:00 sati.

**ZAPISNIK SASTAVILA:**

Paulina Radeljak, v.r. **GRADSKO VIJEĆE**

**GRADA SKRADINA POTPREDSJEDNIK**

Tonći Petrović, v.r.